cyanic-selkie/wikianc huggingface dataset:
Marte (pjaneta)
Esplorazzjoni ta' Marte
L-ewwel missjoni lejn dal-pjaneta saret fis-sena 1965 u kien jisimha Mariner 4, segwew il-Mariner 6 u 7 li daru ma' Marte iżda ma daħlux fl-orbita waqt li fl-1971 Mariner 9 daħlet fl-orbita. Vikings 1 u 2 laħqu 'l Marte fl-1976; it-tnejn kellhom orbiter u lander, u wasslulna informazzjoni għal aktar minn erba' snin. L-orbiters ġibdu ritratti tal-wiċċ kollu b'riżoluzzjonijiet ta' ftit mijiet ta' metri. Fl-1989, Phobos2 ħa fotografija tal-qamar ta' Marte, li appuntu jġieb l-isem ta' Phobos, iżda minħabba ħsarat fis-sistema kompjuterizzata il-kommunikazzjonijiet intilfu. Missjonijiet oħra mingħajr suċċess segwew, waħda minnhom kienet il-Pathfinder mission, li niżżlet lander fuq is-superfiċi fir-reġjun Chryse Planitia fl-4 ta' Lulju 1997. Fl-istess sena, Mars Global Surveyor beda' l-istudju tal-ġeoloġija u l-mineraloġija tal-wiċċ u skopra l-kamp manjetiku dgħajjef ta' Marte.
Il-Qmura ta' Marte
Marte għandha żewġ qmura: Phobos li tfisser biżgħa u Deimos li tfisser paniku. It-tnejn li huma ċkejkna, b'forma irregolari, u t-tnejn li huma ġew skoperti fl-1877 minn Asaph Hall ġewwa l-osservatorju Navali fl-Istati Uniti tal-Amerika.
thumb|right|Phobos huwa l-eqreb qamar tal-pjaneta l-aħmar
Huwa emmnut li kemm Phobos u kemm Deimos huma asterojdi li ġew miġbuda fl-orbita ta' Marte. Phobos għandu krater kbir, Stickney, li huwa madwar 10 km (6 mili) għat-tul, dan il-qamar idur ma' Marte fi tmien siegħat u x'aktarx se jaqa' fuq il-pjaneta f'inqas minn 100,000,000 sena.
thumb|left|200px|Deimos huwa iktar 'l barra minn Phobos fl-orbita madwar Marte.
Deimos huwa ħafna iżgħar minn Phobos u jorbita madwar Marte minn aktar bogħod. Għandu inqas tħaffir u ħafna minnhom jidru li ġew parzjalment mimlija b'sediment.
Navy tal-Armata tal-Ħelsien tal-Poplu
Il -Navy tal-Armata tal-Liberazzjoni tal-Poplu ( PLAN ; Ċiniż :中国人民解放军海军; pinyin : Zhōngguó Rénmín Jiěfàngjūn Hǎijūn ), magħrufa wkoll bħala l-Armata tal-Poplu, il-Navy Ċiniża, jew il - fergħa tal- Armata tal-Liberazzjoni tal-Poplu, jew tal-PL.
Kampjonati Ewropej tal-Futbol 2008
Il-Kampjonati Ewropej tal-Futbol 2008, magħrufin aktar bħala l-Euro 2008, kienu t-tlettax-il edizzjoni tal-Kampjonati Ewropej tal-Futbol, kompetizzjoni kwadrijennali għal nazzjonijiet Ewropej. Il-kampjonat, li sar fl-Awstrija u l-Iżvizzera, beda fis-7 ta' Ġunju, 2008 u ntemm bil-finali tad-29 ta' Ġunju fl-Ernst Happel Stadion fi Vjenna. Din kienet t-tieni darba li żewġ pajjiżi ospitaw flimkien edizzjoni waħda, wara l-edizzjoni tas-sena 2000 li kienet saret fil-Belġju u l-Olanda. Spanja rebħu dan il-kampjonat, meta fil-finali rebħu b'gowl wieħed lill-Ġermanja. Din kienet biss it-tieni darba fl-istorja ta' dan it-turnew li t-tim rebbieħ rebaħ kull partita fil-fażi tal-gruppi; it-tim l-ieħor kien Franza lura fl-1984. Spanja kienu wkoll l-ewwel tim li ma tilfu l-ebda logħba fil-kompetizzjoni mill-Ġermanja tal-1996.
Il-Greċja kienu ċ-ċampjins renjanti tat-turnew, wara li kienu rebħu l-edizzjoni ta' qabel. F'din l-edizzjoni l-fortuni nqalbu hekk kif ma kisbu l-ebda punt fil-fażi tal-grupp. Matul il-31 logħba, it-timijiet parteċipanti skorjaw 77 gowl. L-Awstrija u l-Iżvizzera kkwalifikaw awtomatikament bħala ospiti; l-erbatax-il tim l-ieħor ikkwalfikaw permezz tal-fażi ta' kwalifikazzjoni li bdiet f'Awwissu tal-2006. Bħala ċampjins Ewropej, Spanja ngħatat id-dritt li tieħu sehem fit-Tazza tal-Konfederazzjonijiet 2009 fl-Afrika t'Isfel.
L-għażla tal-ospitu
L-Awstrija u l-Iżvizzera ingħataw id-dritt li jospitaw l-edizzjoni tal-2008 tal-Kampjonati Ewropej, wara li affrontaw il-kandidatura ta' diversi pajjiżi li pproponew pajjiżhom biex jospitaw l-Euro 2008: Greċja/Turkija, Skozja/Irlanda, Russja, Ungerija, Kroazja/Bożnija u Ħerżegovina u l-kandidatura Nordika li kienet komposta min-Norveġja, l-Iżvezja, id-Danimarka u l-Finlandja. L-Awstrija kienet diġà pproponiet il-kandidatura tagħha bħala ospitu (flimkien mal-Ungerija) għall-edizzjoni tal-Kampjonati Ewropej 2004, li kienet mirbuħa mill-Portugall.
Qabel l-aħħar votazzjoni, kien għad baqa' Awstrija/Żvizzera, Ungerija u Greċja/Turkija; din tal-aħħar kienet l-ewwel eliminata, waqt li l-ewwel tnejn ikkontestaw l-għażla bħala ospitu fil-votazzjoni finali.
Trofew ġdid
Trofew ġdid ingħata lir-rebbieħ tal-edizzjoni tal-Euro 2008. Il-verżjoni l-ġdida tat-Trofew Henri Delaunay, ikkreata minn Asprey London, hi kważi replika eżatta tal-oriġinal iddisinjata minn Arthus-Bertrand. Figura żgħira li kienet tinsab fuq wara tat-trofew oriġinali kienet imneħħija. Il-bażi tal-fidda kellha titkabbar biex ikun aktar stabbli. L-ismijiet tal-pajjiżi rebbieħa ġew miktuba fuq il-wara tat-trofew, li huma magħmul minn fidda, jiżen 8 kilogrammi u għandu tul ta' 60 ċentimetru.
Kwalifikazzjoni
It-tlugħ tal-poloz għar-rawnd ta' kwalifikazzjoni sar f'Montreux, l-Iżvizzera, fis-27 ta' Jannar, 2006. Il-proċess ta' kwalifikazzjoni beda xahar wara t-Tazza tad-Dinja 2006. L-Awstrija u l-Iżvizzera ikkwalifikaw awtomatikament għall-fażi finali tal-kampjonat bħala pajjiżi ospiti.
Il-format ta' kwalifikazzjoni kien mibdul minn kampjonati preċedenti. Ir-rebbieħ u t-tieni klassifikat mis-seba' gruppi jikkwalifikaw awtomatikament għall-fażi finali, bl-ospiti jimlew iż-żewġ postijiet tal-kampjonat ta' sittax-il tim. Il-bidla kienet tfisser li ma kienx se jkun hemm play-offs bejn timijiet li jispiċċaw fit-tieni post tal-gruppi—huma jikkwalifikaw direttament. Timijiet li spiċċaw fit-tielet post ma kellhom l-ebda opportunità li jikkwalifikaw. Sitta mill-gruppi ta' kwalifikazzjoni kellhom seba' timijiet, waqt li Grupp A kellu tmienja.
Stadji
Il-kampjonat intlagħab fi tmien stadji fi ħdan iż-żewġ pajjiżi ospiti; erbgħa fl-Awstrija u erbgħa fl-Iżvizzera. Kull impjant kellu kapaċità tal-anqas ta' 30,000; l-ikbar minnhom kien l-Ernst Happel Stadion ta' Vjenna, li jżomm ġo fih 53,295 ruħ. Kien għal din ir-raġuni li dan il-grawnd ġie magħżul biex fih tintlagħab il-finali. L-Iżvizzera lagħbu kull partita tal-fażi tal-gruppi f'St. Jakob Park ta' Bażel, li ospita wkoll il-partita tal-ftuħ bħala kompromess għall-finali li ssir fi Vjenna. L-Awstrija lagħbet il-partiti tagħha tal-fażi tal-gruppi fl-Ernst Happel Stadion.
In 2004, the Zürich venue became a problem for the organisers. Originally, the Hardturm stadium was to be renovated and used as the city's venue, but legal challenges delayed the plan to a point that would not have allowed the ground to be used in 2008. This created a problem, as the agreement between UEFA and the organizers stipulated that four venues would be used in each country. The problem was solved when the organizers proposed renovating Letzigrund instead; UEFA approved the revised plan in January 2005. The Letzigrund stadium hosted its first football match on 23 September 2007.[5]
Fl-2004, l-istadju ta' Żurigu ġab problema għall-organizzaturi. Oriġinarjament, l-istadju Hardturm kellu jkun rinnovat u wżat bħala l-istadju tal-belt, imma sfidi legali ssospendew il-pjanijiet f'punt fejn il-grawnd ma kellux jkun użat fl-2008. Din ħoloq problema minħabba li l-qbil bejn il-UEFA u l-organizzaturi kien stipulat li erba' stadji se jiġu wżati f'kull pajjiż. Din il-problema kienet solvuta meta l-organizzaturi pproponew ir-rinovazzjoni ta' Letzigrund, bil-UEFA tapprova dan il-pjan f'Jannar tal-2005. L-ewwel logħba li saret ġewwa dan il-grawnd saret nhar it-23 ta' Settembru 2007.
Poloz
It-tlugħ tal-poloz għall-fażi finali tal-kampjonat sar fit-2 ta' Diċembru, 2007, fil-Culture and Convention Centre f'Luċerna.
Din l-edizzjoni involviet ir-ritorn tal-format li kien ġie wżat fl-Euro 92 u fl-Euro 96 fejn il-logħob ta' kull grupp jsiru f'żewġ stadji, bl-aqwa tim jibqa' fl-istess belt għat-tliet partiti. Bħal fl-2000 u fl-2004, il-finalisti kienu diviżi f'erba' urni, ibbażati skont il-punti medja akkwistati fil-fażi ta' kwalifikazzjoni tat-Tazza tad-Dinja tal-Futbol 2006 u tal-Euro 2008, b'kull grupp ikollu tim minn kull urna. L-Iżvizzera u l-Awstrija, bħala ospiti, u l-Greċja, bħala d-detenturi tat-titlu, kienu fl-ewwel urna. L-Olanda kienu wkoll fl-ewwel urna, ibbażat skond il-koëffiċjent tal-UEFA għall-klassifika tal-finalisti tal-Kampjonati Ewropej 2008.
Fażi eliminatorja
Il-fażi eliminatorja hi differenti minn kampjonati tal-passat. Timijiet fi gruppi A u B se jkunu separati mit-timijiet ta' gruppi Ċ u D sal-finali. Ir-raġuni tal-bidla fil-format hu biex ikun ugwaljanza fil-perjodu ta' mistrieħ matul il-fażi eliminatorja. Madankollu, b'dan il-format hemm ċans li partita fil-fażi tal-gruppi tista' tkun repetuta fil-fażi eliminatorja; hu impossibli li jkun hemm finali bejn żewġ timijiet li jkunu affaċċjaw lil xulxin fl-ewwel nofs tal-kampjonat. Ukoll, f'bidla oħra, għall-ewwel darba fil-Kampjonati Ewropej, se jkunu żewġ stadji (St. Jakob-Park, Bażel u Ernst Happel Stadion, Vjenna) se jkunu wżati fis-seba' partiti tal-fażi eliminatorja.
It-Trunċiera tal-Qala
Il-Batterija ta' Sant' Antnin Maghrufa ahjar bhala it-Trunciera ta' Ras il-Qala
Mill-ajru din tidher qisha xi tajra dinosawra ta' Zmien il-Pre-istorja. Is­-sitt faccati tal-fortizza huma kisja ta' gebel zonqri, b'livelli differenti, bil-parti l-aktar gholja tiffaccja I-bahar. It-tliet hitan I-ohra huma c­ccirkundati b'foss fond bejn tliet u erba' metri u wiesa' zewg metri u nofs. Parti minn dan iI-foss illum huwa mirdum bil-gebel tat-Trunciera stess u hamrija li x-xita tkaxkar mill-ghelieqi. It-Trunciera msejha wkoll ii-Fortin, tinsab 25 metru 'il boghod mill-bahar u ghalhekk x'hin kien jimtela l-foss kien jinzel facilment fil-bahar. L-istess foss jghaddi mid­-dahla ewlenija tal-Batterija fejn tircievi l-ilma tax-xita mill-blat ta' quddiemu kif juru xi kanali mhaffrin ghal dan il-ghan. II-foss ma jdurx mal-fortin kollu izda jghaddi mal-hajt tal-punent lbic u jinzel sa' nofs iI-foss tal-majjistral u ta' nofs in-nhar ix-xlokk.
Int u diehel fil-bieb tat-Trunciera wiehed jista' jilmah arma-doppja fuq in-naha ta' fuq tal-bieb fi stat hazin hafna bi kliem Latin imnaqqax u b'data tas-sena 1732 tahtha. Meta tidhol 'il gewwa mill-bieb, f'nofs il-­misrah tat-Trunciera, hemm gibjun imdaqqas ta' madwar tmien metri u nofs tul, erba' metri u nofs wisa' u erba' metri gholi. Is-saqaf tal-gibjun hu mibni minn gebel mimdud u inkastrati f'arkata wahda u kapaci jzomm ghall-piz tal-kanuni li kellhom jghaddu minn fuqu qabel jitpoggew f'posthom.
F'din il-fortizza wiehed isib hdax -il tieqa fejn kienu jitpoggew il-kanuni ghad-difiza taghha; erba' jitfghu it-tir taghhom ghall-majjistral, tlieta lejn in-nofs in-nhar ix-xlokk u erba' flimkien mal-kanuni tat-Torri ta' Kemmuna setghu jiddefendu tajeb l-fliegu ta' Ghawdex. In-naha tal-punent kien mghasses u mhares tajjeb mill-foss u mis-suldati bl-ixkubetta. It-­trunciera fiha sitta u ghoxrin post minn fejn jisparaw bl-ixkubetta. F'nofs il-misrah tal-Fortin fuq iz-zewg nahat tal-gibjun kien hemm xi darba zewg kmamar ghas-suldati u ghall-hazna. Biex ii-Fortin seta' jopera l-partijiet kollha tieghu kien jehtieg mill-inqas 50 suldat f'kaz ta' attakk. Bhalma nafu, dan ii-Fortin inbena lejn tmiem iI-migja tal­-Kavallieri tal-Ordni ta' San Gwann, zmien wara I-assedju u fI-eqlel battalji kontra I-Imperu Ottoman.
It-Trunciera qed tigi rrestawrata u moghtija lura lill-poplu tal-Qala. Ghaddew 263 sena ta' temp sabih u maltemp li hafna drabi kien jghattiha u b'hekk l-elementi kienu qed ihallu impatt qawwi fuq ii-Fortin.
Akkademja tal-Malti
thumb|right|L-emblema tal-Akkademja tal-Malti L-Akkademja tal-Malti hija għaqda li taħdem favur it-tixrid tal-lingwa Maltija. Din twaqqfet fl-14 ta' Novembru, 1920, bħala L-Għaqda tal-Kittieba tal-Malti.
L-ewwel ħsieb tal-Għaqda tal-Kittieba tal-Malti kien li jintagħżel alfabett li jkun imħaddem mill-kittieba kollha tal-Malti. L-alfabett ġie stabbilit b'mod finali fit-18 ta' Diċembru, 1921.
Manwal tal-ortografija
Inħasset ukoll il-ħtieġa li barra alfabett ikun hemm manwal tal-ortografija tal-Malti. Dan il-manwal deher fl-1924, u kien jismu Tagħrif fuq il-Kitba Maltija. Kien ktieb li fl-ewwel taqsima kellu regoli tal-ortografija u fit-tieni taqsima grammatika qasira li tiswa wkoll biex wieħed jifhem u jħaddem tajjeb ir-regoli tal-ortografija. It-Tagħrif inħadem minn Ninu Cremona. Kien stampat mill-Gvern fl-istamperija tiegħu, u kien meqjus bħala l-manwal uffiċjali tal-ortografija tal-Malti mill-membri tal-Għaqda tal-Kittieba tal-Malti u dawk li jaqblu magħhom.
Fl-1934, l-ortografija tal-Għaqda tal-Kittieba tal-Malti saret l-ortografija uffiċjali tal-Gvern u, bil-mod il-mod, ħafna kittieba bdew jimxu fuqha.
Wara l-1934 l-ortografija mgħallma fl-iskejjel kienet dik tal-Għaqda tal-Kittieba tal-Malti, iżda billi t-Tagħrif qatt ma reġa' ġie stampat, il-manwali l-aktar komuni kienu ż-żewg grammatiki ta' Cremona, waħda qasira għall-klassijiet iż-żgħar, u l-oħra itwal għall-klassijiet il-kbar.
Fl-1984 inħasset il-ħtieġa li l-Akkademja tal-Malti tagħti xi regoli dwar kliem ta' nisel Rumanz jew Ingliż li dwaru kważi xejn ma kien hemm fit-Tagħrif. B'hekk ħarġet iż-Żieda mat-Tagħrif. Imbagħad fl-1992 l-Akkademja ħarġet l-Aġġornament tat-Tagħrif.
Kemm iż-Żieda kif ukoll l-Aġġornament kienu dokumenti qosra. It-tnejn kisbu l-approvazzjoni tal-gvern taż-żmien li fih ħarġu, iżda mhux dejjem waslu f'idejn dawk kollha li jiktbu bil-Malti.
Minħabba f'hekk, u billi t-Tagħrif qatt ma kien stampat mill-ġdid, l-Akkademja ħasbet li tiġbor ir-regoli kollha tal-kitba li jinsabu fit-tliet dokumenti li semmejna fi ktieb wieħed għall-kumdità ta' kulħadd. Għalhekk, fl-1998, ħarġet din il-ġabra f'forma ta' ktejjeb.
Isabelle de Charrière
thumb|right|250px|Ritratt ta' Isabelle de Charrière minn Maurice-Quentin de La Tour, 1771 Saint-Quentin, Aisne thumb|right|250px|Isabelle de Charrière minn Guillaume de Spinny (1759), [[Château de Zuylen f'Oud-Zuilen.]] thumb|250px|Il-Kastell ta’ Zuylen f’Oud-Zuilen (l-[[Olanda).]] Isabelle de Charrière, imlaqqma f'żgħożitha Belle de Zuylen, twiedet Isabella Agneta Elisabeth van Tuyll van Serooskerken fl-20 ta' Ottubru,1740 fix-Château de Zuylen, f'Oud-Zuilen ħdejn Utrecht (l-Olanda) u mietet f'Pontet f' Colombier, fil- Canton ta' Neuchâtel li dak iż-żmien kien taħt il-Prussja, fis-27 ta' Diċembru, 1805   kienet kittieba Olandiża u Svizzera tuża l-lingwa Franċiża.
Bijografija
Imwielda f'familja Olandiża ta' nobbli għolja, Belle van Zuylen kellha intelliġenza vivaċi, kurżità intellettwali kbira u ideat mhux konvenzjonali. Minn kmieni ħafna kellha xeħta għall-kitba. Il-ġenituri tagħha qablu li jipprovdulha l-għalliema li xtaqet u għalhekk kellha edukazzjoni aktar tajba mill-biċċa l-kbira tal-kontemporanji tagħha, kienet titkellem diversi lingwi (Ingliż, Ġermaniż, Taljan u Latin), u ddedikat ruħha għal-Matematika u l-Fiżika, u l-qari tal-klassiċi, imma kitbet bil-Franċiż, il-lingwa tan-nobbli tal-Ewropa tas-seklu 18. Meta kellha tnejn u għoxrin sena (1763) kitbet l-ewwel xogħol letterarju tagħha, Le Noble ("In-Nobbli") li ġie ppubblikat anonimament. Dan kien satira ironika dwar il-preġudizzji tal-klassi soċjali tagħha.. thumb|lemin|250px|Isabelle de Charrière minn Jens Juel, (1777), [[Bibljoteka Pubblika u Universitarja ta' Neuchâtel.]] Fl-età ta' 30 sena żżewġet lill-ekstutur ta' ħuha Willem René, Charles-Emmanuel de Charrière de Penthaz, imwieled f'Colombier. Minn 1784 hemm il-karriera letterarja tagħa ħadet spinta u pproduċiet abbundanza ta' korrispondenza, fuljetti, novelli u rumanzi, li l-aktar notevoli minnhom huma Lettres neuchâteloises (1784), Lettres de Mistriss Henley publiées par son amie (1784), Lettres écrites de Lausanne (1785), Caliste (1787) u Trois femmes (1796), xi biċċiet għat-Teatru, xi kitbiet politiċi u xi opri (lbretti u forsi l-mużika).
Ix-xogħlijiet tagħha matul ir-Rivoluzzjoni Franċiża, li matulha tat kenn lil xi aristokratiċi Franċiżi f'Neuchâtel, jirriflettu l-impenn politiku tu soċjali tagħa u huma hija partikolarment rikki u varjati.
Kellha korrispondenza abbundanti ma' David-Louis Constant de Rebecque, il-kittieb Benjamin Constant, il-bijografu Skoċċiż James Boswell, id-diplomatiku Jean-Pierre de Chambrier d'Oleyres, it-traduttur Ludwig Ferdinand Huber u l-editur Pierre-Alexandre DuPeyrou, ħabib tal-qalb ta' Jean-Jacques Rousseau. Kellha korrispondenza wkoll mal-protetti tagħha Henriette L'Hardy, Caroline de Sandoz-Rollin, Isabelle de Gélieu, li servew tipprova fuqhom l-ideat tagħha dwar l-edukazzjoni tan-nisa, li tikkostitwixxi tema importanti tar-rumanz tagħha. Hija kkomponiet ukoll biċċiet ta' mużika għall-klaviċimblu jew pjanuforte, kif ukoll biċċiet għal strumenti tal-kordi u biċċiet għall-vuċi.
Forza tal-Art tal-Armata tal-Ħelsien tal-Poplu
Il -Forza tal-Art tal-Armata tal-Ħelsien tal-Poplu ( PLAGF ; Ċiniż :中国人民解放军陆军; pinyin : Zhōngguó Rénmín Jiěfàngjūn Lùjūn ) hija l - fergħa tas-servizz ibbażata fuq l-art tal- Armata tal-Ħelsien tal-Poplu u l-akbar u l-aktar fergħa armata antika Ċiniża. Il-PLAGF jista' jittraċċa n-nisel tiegħu mill-1927 bħala l -Armata l-Ħamra Ċiniża ; madankollu, ma ġiex stabbilit uffiċjalment qabel l-1948.
Monumenti Buddisti fl-inħawi ta' Hōryū-ji
daqsminuri|It-tempji Buddisti ta' Hōryū-ji. Il-Monumenti Buddisti fl-inħawi ta' Hōryū-ji huma Sit ta' Wirt Dinji tal-UNESCO li jinkludi varjetà ta' binjiet f'Hōryū-ji u f'Hokki-ji, f'Ikaruga, il-Prefettura ta' Nara, il-Ġappun. Dawn il-binjiet Buddisti tniżżlu fil-lista tas-Siti ta' Wirt Dinji tal-UNESCO fl-1993 flimkien mal-pajsaġġ tal-madwar taħt għadd ta' kriterji. L-istrutturi li jagħmlu parti mis-sit huma fost l-eqdem binjiet tal-injam li għadhom eżistenti fid-dinja, u jmorru lura għas-sekli 7 u 8 W.K. Ħafna mill-monumenti huma wkoll Teżori Nazzjonali tal-Ġappun, u jirriflettu era importanti ta' influwenza Buddista fil-Ġappun. L-istrutturi jinkludu 21 binja fit-Tempju tal-Lvant ta' Hōryū-ji, disa' binjiet fit-Tempju tal-Punent ta' Hōryū-ji, 17-il monasteru u binjiet oħra, u l-pagoda f'Hokki-ji.
Kondo ta' Hōryū-ji
Il-Kondo, magħrufa wkoll bħala s-Sala tad-Deheb, tinsab fi ħdan it-territorju tal-kumpless tat-Tempju ta' Hōryū-ji. L-istruttura tinsab fiċ-ċentru qrib il-Pagoda ta' Hōryū-ji. Iż-żewġ strutturi huma sinifikanti, għalkemm għal raġunijiet differenti ħafna. Il-Kondo nbniet bl-intenzjoni li tintuża għall-qima Buddista. Fuq in-naħa ta' barra, il-Kondo tidher bħala struttura ta' żewġ sulari. Madankollu, l-ewwel sular biss huwa operattiv. Is-saqaf tal-Kondo għandu l-istil forfċi li spiss intuża fl-arkitettura tal-Lvant tal-Asja. In-naħa ta' barra tal-istruttura tal-injam ġiet imżejna wkoll b'immaġnijiet ta' draguni u tad-divinità tal-ilma. Malli wieħed jidħol fil-binja, jispikkaw it-Trijade ta' Xaka u l-iskulturi ta' Yakushi.
Pagoda ta' Hōryū-ji
Maġenb il-Kondo ta' Hōryū-ji hemm il-Pagoda ta' Hōryū-ji. Il-Kondo tiffunzjona bħala spazju għall-qima Buddista, iżda l-pagoda taqdi rwol differenti għalkollox. L-istruttura fiha ħames sulari u qisha sit ta' mafkar jew relikwarju fi ħdan it-Tempju ta' Hōryū-ji. L-istruttura nbniet ukoll b'tali mod li tirrappreżenta d-dijagramma tal-univers. Jekk wieħed jieqaf iħares lejn il-binja, mill-ewwel jinnota li s-soqfa ta' kull sular jiċkienu iktar ma jaslu lejn il-quċċata. Il-pilastru ċentrali tal-pagoda huwa mibni fuq pedament tal-ġebel li effettivament iħaddan fih teżori u relikwi Buddisti sagri. Dawn ir-relikwi tpoġġew f'reċipjenti tal-ħġieġ, tad-deheb u tal-fidda.
Santwarju ta' Tamamushi
Is-Santwarju ta' Tamamushi jinsab fi ħdan il-Binja tat-Teżor fit-Tempju ta' Hōryū-ji. Is-santwarju huwa magħmul minn Kondo żgħira li tpoġġiet fuq bażi rettangolari. B'mod simili bħall-Kondo ta' Hōryū-ji, din il-kondo f'minjatura fuq is-santwarju għandha saqaf forfċi b'bosta karatteristiċi arkitettoniċi tal-perjodu ta' Asuka. Is-santwarju ġie mżejjen b'mod elaborat b'bosta dettalji estensivi. Fi ħdan is-santwarju hemm statwa żgħira ta' Kannon, Bodhisattva Buddist. Il-ħitan fuq ġewwa ġew imżejna wkoll b'bosta figuri żgħar tal-Buddha. Fuq quddiem tal-bażi rettangolari hemm immaġnijiet tal-erba' rejiet gwardjani u fuq il-panewijiet laterali hemm immaġnijiet ta' Bodhisattva bilwieqfa fuq fjuri tal-lotus. Il-panew ta' wara juri l-Muntanja ta' Ryoju, il-post fejn ix-Xaka pprietka s-Sutra tal-Lotus. Fuq in-naħa ta' quddiem tal-pedestall ta' fuq nett tas-santwarju, hemm pitturi b'rappreżentazzjonijiet ta' relikwi Buddisti. Fuq in-naħa ta' wara tal-pedestall hemm immaġni ta' post magħruf bħala ċ-ċentru tal-univers. F'dan il-post jinsabu s-smewwiet, l-oċeani u l-art isseparati minn xulxin. Dan il-post huwa magħruf bħala l-Muntanja ta' Sumeru. Il-panew tal-lemin juri stampa tal-Buddha f'ħajja preċedenti tiegħu u l-panew tax-xellug juri xena tal-"Jataka tat-Tigri Mġewħa".
Jataka tat-Tigri Mġewħa
Il-Jata tat-Tigri Mġewħa hija ġrajja bit-tema tas-sagrifiċċju individwali. F'din il-ġrajja, il-Bodhisattva jimxi qalb il-foresta u jiltaqa' ma' tigra femminili mġewħa u l-frieħ imġewħa tagħha. Sabiex isalva l-ħajja tal-annimali bil-ġuħ, il-Bodhisattva jimxi sal-quċċata tal-muntanja fil-qrib u jaqbeż għal isfel. Ir-riħ tad-demm minn ġisem il-Bodhisattva hija biżżejjed biex tħajjar lit-tigra femminili mġewħa u l-frieħ imġewħa tagħha jieklu.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
André Maschinot
André Maschinot (twieled fit-28 ta' Ġunju 1903 – miet fl-10 ta' Marzu 1963) kien plejer tal-futbol Franċiż li kellu r-rwol ta' attakkant.
Karriera
Maschinot beda jilgħab ma' US Belfort sakemm fl-1927 ingħaqad ma' AS Strasbourg ,u aktar tard fl-1929 ma' Sochaux. Ma' dawn tal-aħħar, barra li għalaq il-karriera tiegħu, hu rebaħ il-kampjonat Franċiż.
Mat-tim nazzjonali Franċiż Maschinot lagħab 5 partiti fejn skorja żewġ gowls, it-tnejn fl-ewwel logħba li qatt intlagħbet f'Tazza tad-Dinja, fit-13 ta' Lulju tal-1930 kontra t-Messiku.
Waldo's People
Waldo's People hu grupp Finlandiż. Il-kantant prinċipali tal-grupp hu Marko Reijonen, magħruf aħjar bħala Waldo. Attwalment qegħdin jirrapreżenta lill-Finlandja fil-Festival tal-Eurovision 2009, bil-kanzunetta Lose Control, wara li rebaħ post fil-finali tas-16 ta' Mejju.
Bħala solist, Waldo diġà kellu suċċess f'nofs is-snin disgħin. Il-grupp tiegħu influwenza l-mużika dance elettronika ġewwa l-Finlandja lejn tmiem is-snin disgħin u l-bidu tal-millenju l-ġdida. L-ewwel vidjo mużikali ta' Waldo's People's kien U Drive Me Crazy, fejn dan kien l-ewwel vidjo Finlandiż li qatt deher fid-djarju tal-vidjos li jiġu mxandra fuq MTV Nordic.
Bavarja
L-Istat Ħieles tal-Bavarja (Ġermaniż:Freistaat Bayern) hija stat tal-Ġermanja. Il-Bavarja (Ġermaniż:Bayern) għandha erja ta 70,550.23 kilometru kwadru. Il-belt kapitali tal-Bavarja hija Munich (Ġermaniż: München).
Reġjuni
Fil-Bavarja hemm seba' reġjuni amministrattivi:
Avril Lavigne
Avril Ramona Lavigne (twieldet fis-27 ta' Settembru 1984) hi kantanta, mudella, liriċista, stilista tal-moda, u attriċi Kanadiża. Il-mużika ta' Avril Lavigne għandha element ta' rock modern, pop punk, pop rock, power pop u rock alternattiv.
Bijografija
Lavigne twieldet f'Belleville, Ontarjo, nhar is-27 ta' Settembru 1984, it-tifla ta' Judy u John Lavigne. L-isem Avril hu għal "April" bil-Franċiż, waqt li la vigne tfisser "il-vinja". It-tieni minn tliet itfal (l-oħrajn huma Michelle, li hi tliet snin iżgħar, u Matt, li hu sentejn ikbar), fl-età tenera ta' ħames snin titrasferixxi mal-familja fi Greater Napanee. Kienet omm Lavigne li skopriet għall-ewwel darba it-talent promettenti tat-tifla tagħha.
Il-familja tagħha kienet mibnija fuq ambjent profondament reliġjuż, fejn wassal biex Avril tiffrekwenta lill-knejjes, speċjalment dik ta' Evangel Tempel li kienet il-knisja li s-soltu l-familja tagħha kienet tiffrekwenta, u fil-komunità fejn fil-futur kienet se tagħmel l-ewwel esperjenzi fil-kant.
Fl-1998, Lavigne rebħet kompetizzjoni biex tkanta mal-kantanta Kanadiża Shania Twain fl-ewwel kunċert tagħha. Hi dehret ħdejn Twain fil-kunċert f'Ottawa, fejn dehret fuq il-palk biex tkanta "What Made You Say That". Hi ġiet skoperta mill-ewwel maniġer professjonali tagħha, Cliff Fabri, meta kienet qed tkanta xi siltiet tal-mużika country f'Kingston ġewwa Ontarjo. Waqt li kienet qed tesibixxi mal-Lennox Community Theatre, Lavigne waqgħet taħt l-għajn tal-kantant tal-mużika folk Steve Medd, li stedinha biex tkanta fil-kanzunetta tiegħu, "Touch the Sky", għall-album Quinte Spirit. Hi kantat ukoll fil-kanzunetti "Temple of Life", u "Two Rivers", għall-album suċċessiv, My Window to You, li ħareġ fis-sena 2000. Fl-età ta' sittax-il sena iffirmat ma' Arista Records.
Let Go (2002–2003)
Let Go ħareġ nhar l-4 ta' Ġunju 2002, ġewwa l-Istati Uniti, u laħaq it-tieni post fil-klassifika Amerikana u l-ewwel post fl-Awstralja, il-Kanada u r-Renju Unit. Permezz ta' dan is-suċċess bikri li Avril kellha, fl-età ta' sbatax-il sena, hi saret l-iżgħar kantanta femminili solista li kellha album li spara fil-quċċata tal-klassifika tar-Renju Unit.
Il-ġeneru ta' dan l-album kien wieħed mibni fuq il-pop rock; madanakollu, f'ċerti kanzunetti kien hemm influwenzi ta' mużika alternattiva u dik post-grunge.
Wara biss xahar mill-pubblikazzjoni tal-album, Let Go laħaq l-istatus ta' multi-platinu lejn l-aħħar ta' Awwissu, u ġie ċċertifikat bħala platinu triplu ġimgħatejn wara. Qabel tmiem l-2002, wara biss xhur mid-debutt, ġie ċċertifikat bħala platinu għal erba' darbiet mill-RIAA. Sa Diċembru 2007 l-album biegħ 6.6 miljun kopja fl-Istati Uniti u aktar minn 16-il miljun minn madwar id-dinja.
Mill-album ħarġu erba' kanzunetti. L-ewwel waħda, "Complicated" telgħet fl-ewwel post tal-klassifika Awstraljana, waqt li laħqet it-tieni post fil-Hot 100 tal-Istati Uniti, u kienet fost l-aqwa kanzunetti Kanadiżi li nbiegħu matul l-2002. Lavigne ugwaljat ir-rekord magħmul mill-kanzunetta ta' Natalie Imburglia, "Torn", meta "Complicated" żammet l-ewwel post għal ħdax-il ġimgħa fir-radjijiet ta' mużika kontemporanja. "Sk8er Boi" laħqet l-aqwa għaxra fl-Amerika u l-Awstralja, "I'm With You" laħqet l-aqwa għaxra wkoll fl-Istati Uniti u r-Renju Unit, u "Losing Grip" ikklassifikat fl-aqwa għaxra tat-Tajwan u l-aqwa għoxrin fiċ-Ċili.
Lavigne ingħatat l-unur bħala "L-Aqwa Artista Ġdida" fl-MTV Video Music Awards 2002. Hi rebħet ukoll erba' Juno Awards fl-2003 (minn sitt nominazzjoni), irċeviet World Music Award bħala "L-Aqwa Kantanta Kanadiża Bejjiegħa tad-Dinja", u ġiet nominata għal tmien Grammy Awards, li jinkludu dik tal-"Kanzunetta tas-Sena" għal "Complicated" u "L-Aqwa Artista Ġdida".
Under My Skin (2004–2006)
200px|daqsminuri|lemin|Lavigne tesebixxi f'[[Ġinevra, l-Iżvizzera, nhar id-9 ta' Ġunju 2005.]] It-tieni album ta' Lavigne, Under My Skin, ħareġ fil-25 ta' Mejju 2004, ġewwa l-Istati Uniti. Iddebutta mal-ewwel fil-quċċata tal-klassifika tal-Istati Uniti, ir-Renju Unit, il-Ġermanja, il-Ġappun, l-Awstralja, il-Kanada, il-Messiku, l-Arġentina, Spanja, l-Irlanda, it-Tajlandja, il-Korea u Ħong Kong, u fl-ewwel ġimgħa irnexxielu jbigħ aktar minn 380,000 kopja fl-Istati Uniti. Lavigne kitbet il-parti l-kbir tal-album mal-kantawtur Kanadiż Chantal Kreviazuk, anke jekk xi kanzunetti kienu miktuba flimkien ma' Ben Moody (li qabel kien jagħmel parti minn Evanescence), Butch Walker ta' Marvellous 3, il-kitarrista veteran tagħha Evan Taubenfeld, u l-batterista veteran tagħha Matt Brann. Ir-raġel ta' Kreviazuk, il-kantant prinċipali ta' Our Lady Peace Raine Maida, ipproduċa l-album flimkien ma' Butch Walker u Don Gilmore.
Dan l-album għandu tendenza ta' mużika alternattiva, flimkien ma' kanzunetti li juru l-istil punk-pop (bħal He Wasn't u I Always Get what I Want), jew ħsejjes post-grunge (bħal Freak Out u Who Knows).
Il-kanzunetta "Don't Tell Me" marret fl-ewwel post fil-klassifika tal-Arġentina u l-Messiku, fl-aqwa ħamsa tar-Renju Unit u l-Kanada, u fl-aqwa għaxra tal-Awstralja u l-Brażil. "My Happy Ending" marret fl-ewwel post fil-messiku u laħqt l-aqwa għaxra tal-Istati Uniti, fejn b'hekk din saret it-tielet l-aqwa kanzunetta ta' Avril hemmhekk. Madanakollu "Nobody's Home" ma laħqitx l-aqwa erbgħin fl-Istati Uniti, u kklassifikat biss fl-ewwel post ġewwa l-Arġentina u l-Messiku. Ir-raba' silta tagħha mill-album, "He Wasn't" laħqet l-aqwa erbħgin tar-Renju Unit u l-Awstralja, u ma ħarġitx ġewwa l-Istati Uniti. "Fall to Pieces" ħarġet bħala l-aħħar kanzunetta mill-album, imma ma tantx ħalliet impressjoni bħall-kanzunetti preċedenti.
Lavigne, fl-2004, rebħet żewġ World Music Awards bħala "L-Aqwa Artist tar-Rock/Pop" u bħala "L-Aqwa Artista Kanadiża Bejjiegħa". Lavigne kitbet flimkien ma' Hatthew Gerald il-kanzunetta "Breakaway", li ġiet irrekordjata minn Kelly Clarkson għall-film The Princess Diaries 2: Royal Engagement (2004). "Breakaway" ġiet wara inkluża fit-tieni album ta' Clarkson, Breakaway, fejn ħarġet bħala l-ewwel kanzunetta tal-album. Il-kanzunetta rnexxielha tagħmel suċċess fl-aqwa għaxra tal-Istati Uniti u dan ta lil Clarkson fama sostanzjali.
Lavigne daret wieħed u għoxrin belt Amerikana u Kanadiża biex tippromovi l-album Under My Skin. Dan beda fl-4 ta' Marzu 2004, f'Minneapolis, Minnesota. Il-palk fejn kienet se tesebixxi ma' kienx jitħabbar qabel tmienja u erbgħin siegħa qabel il-bidu tas-serata. Dawn il-kunċerti kienu popolari u għenu bil-kbir fil-promozzjoni tal-album. Matul l-2005, barra l-kunċerti, Lavigne kienet impenjata biex tkompli l-karriera tal-imudellar u dak tad-drama. Hi rrapreżentat lill-Kanada fiċ-ċerimonja tal-għeluq tal-Logħob Olimpiku tax-xitwa 2006 li sar f'Turin, l-Italja, fejn kantat il-kanzunetta "Who Knows". L-album biegħ aktar minn 8 miljun kopja.
The Best Damn Thing (2007–preżent)
200px|daqsminuri|lemin|Lavigne f'[[Ħong Kong, 2007]] It-tielet album ta' Lavigne, The Best Damn Thing, ħareġ fis-17 ta' April 2007, u ddebutta fl-ewwel post fl-Istati Uniti. L-album kien prodott minn Dr. Luke, Deryck Whibley ir-raġel ta' Lavigne, Rob Cavallo, Butch Walker u Lavigne stess. L-ewwel kanzunetta tal-album kienet "Girlfriend", li saret l-ewwel silta ta' Lavigne li laħqet l-ewwel post fil-Billboard Hot 100. Waqt programm tar-radju ta' Ryan Seacrest, Lavigne ħabbret li "When You're Gone (kanzunetta ta' Avril Lavigne)" kienet se tkun it-tieni kanzuentta tagħha. It-tielet kanzunetta mill-album ta' Lavigne hi "Hot", waqt li r-raba' u l-aħħar waħda hi "The Best Damn Thing".
Biex tippromovi l-album Lavigne għamlet xi kunċerti, bil-biljetti tas-serati jinbiegħu lil dawk biss li huma membri tal-klabb tal-ammiraturi tagħha. Dawn is-sett ta' kunċerti bdew f'Calgary, Alberta, u esebixxiet għal folla ta' madwar mitejn ruħ. L-album biegħ total ta' 6 miljun kopja madwar id-dinja f'Ottubru 2008. F'Marzu 2008, Avril bdiet sett ta' esebizzjonijiet biex jgħinu lill-album. Dawn saru fl-Istati Uniti, il-Kanada, l-Ewropa u l-Asja.
Akkużi ta' plaġju
Nhar il-25 ta' Mejju 2007, Lavigne, il-liriċista Lukasz Gottwald, u t-tikketta diskografika ġew imfittxin għad-danni mill-kittieba James Gangwer u Tommy Dunbar, li stqarrew li l-kanzunetta "Girlfriend" hi plaġju tal-kanzunetta "I Wanna Be Your Boyfriend", li oriġinarjament ħarġet fl-1979 mill-grupp The Rubinoos. Lavigne bħala difiża stqarret li qatt ma kienet semgħet il-kanzunetta tal-grupp Amerikan. It-tribunal ta s-sentenza tiegħu fit-28 ta' Awwissu 2007, fejn iddeċidiet li l-kwistjoni bejn Avril Lavigne u The Rubinoos għandha tiġi riżolta privatament u sa issa għadu mhux magħruf dwar l-eżistu ta' kif ġiet solvuta din l-akkuża. Il-kanzunetta "I Don't Have to Try" qajment ukoll il-kontroversja. Kien hemm ukoll xi spekulazzjonijiet ta' plaġju fuq il-kanzunetta ta' Lavigne, "I Don't Have to Try" u l-kanzunetta tal-2003 mill-kantanta Peaches, "I'm the Kinda", minħabba s-similaritajiet bejn dawn iż-żewġ kanzunetti.
Karriera ċinematografika
Lavigne iddebuttat fid-dinja ċinematografika fil-film animat Over the Hedge, li hu bbażat fuq sekwenza ta' tpinġijiet komiċi li jġibu l-istess bħall-film. Hi wkoll qed taħdem fil-film ta' Richard Gere The Flock, bħala l-għarusa tas-suspettat tal-qtil, u t-tielet proġett tagħha kien Fast Food Nation, li hu bbażat fuq il-ktieb favorit tagħha. Lavigne flimkien ma' Dr. Luke kitbet u rrekordjat kanzunetta bl-isem ta' "Keep Holding On", bħala l-kolonna sonora tal-film Eragon; din il-kanzunetta ġiet inkluża fit-tielet album tagħha, The Best Damn Thing. Din il-kanzunetta waslet sal-quċċata fl-aqwa għoxrin tal-Kanada. Hi wkoll irrekordjat il-kanzunetta tema tal-film The SpongeBob SquarePants Movie.
Lavigne għamlet xi apparenzi fil-film Going the Distance u dehret ukoll f'episodju ta' Sabrina, is-Saħħara Żagħżugħa, fejn kantant "Sk8er Boi" flimkien mal-grupp tagħha. Skont l-istampa Brittanika, Avril Lavigne milli jidher se jkollha parti prinċipali f'film li se jinħadem fil-futur qarib.
Ħajja personali
Nhar il-15 ta' Lulju 2006, fi proprjetà privata ġewwa Montecito, Kalifornja, Avril Lavigne iżżewġet f'ċerimonja Kattolika lill-kantant u kitarrist tal-grupp punk Sum 41, Deryck Whibley, wara madwar sentejn għerusija. Meta ġiet mistoqsija fuq jekk kinux lesti li jkollhom it-tfal, hi rrispondiet li ma kinux qed jippjanaw għalissa, però fil-futur ma jgħidux le.
F'intervista, darba minnhom Avril qalet li l-kanzunetta tal-grupp Outkast, "Hey Ya", hi l-aktar kanzunetta li tiddevertiha. Hi wkoll tħobb tisma' lil Oasis, Third Eye Blind, Marilyn Manson, System of a Down u lil Blink-182, u tħobb speċjalment il-kanzunetta "I Miss You".
Jacinto Benavente
Jacinto Benavente y Martínez (twieled fit-12 ta’ Awwissu 1866 – miet fl-14 ta’ Lulju 1954) kien wieħed mill-aqwa drammaturgi Spanjoli tas-seklu 20. Huwa ngħata l-Premju Nobel għal-Letteratura fl-1922 “għall-mod feliċi li bih kompla t-tradizzjonijiet illustri tad-drammi Spanjoli”.
Bijografija
Huwa kien monarkista liberali u kritiku tas-Soċjaliżmu. Għalhekk ma tant kien partitarju akkanit ta’ Spanja taħt Franco għalkemm kienet l-unika alternattiva vijabbli għal dak li huwa kien jikkunsidra bħala esperiment Repubblikan diżastruż tal-1931-1936. Fl-1936 isem Benavente beda jiġi assoċjat mal-assassinju tal-poeta u d-drammaturgu Spanjol Federico García Lorca. Dan seħħ meta l-gazzetti Nazzjonalisti Estampa, El Correo de Andalucia, u Ideal iċċirkolaw ix-xniegħa li Lorca kien inqatel bħala tpattija għall-qtil ta’ Benavente min-naħa tar-Repubblikani. Benavente miet f’Aldeaencabo de Escalona (Toledo) meta kellu 87 sena. Hu qatt ma żżewweġ. Skont bosta sorsi, huwa kien omosesswali.
Xogħlijiet prinċipali
Jacinto Benavente kiteb 172 kitba. Fost l-iktar xogħlijiet importanti tiegħu hemm:
Emir Kusturica
Emir Kusturica (imwieled fl-24 ta' Novembru 1954) huwa direttur, attur u mużiċist. Huwa għandu wkoll ċittadinanza Franċiża. Kusturica huwa magħruf għal bosta films akklamati internazzjonalment, kif ukoll għall-proġetti tiegħu fil-bini tal-bliet. Ix-xogħlijiet ċinematografiċi tiegħu kkompetew fil-Festival tal-Films ta’ Cannes Film Festival f'ħames okkażjonijiet u rebaħ il-Palme d'Or darbtejn (għal When Father Was Away on Business u Underground), kif ukoll il-premju tal-aħjar direttur għal Time of the Gypsies.
Kusturica rebaħ ukoll il-premju tal-Ors tal-Fidda fil-Festival tal-Films ta’ Berlin għal Arizona Dream u l-premju tal-Iljun tal-Fidda fil-Festival tal-Films ta’ Venezja għal Black Cat, White Cat. Barra minn hekk kien ukoll maħtur Kmandant tal-Ordre des Arts et des Lettres Franċiżi.
Minn nofs l-ewwel deċennju tas-seklu 21, ir-residenza primarja ta' Kusturica kienet fi Drvengrad, belt mibnija għall-film tiegħu Life Is a Miracle, fir-reġjun ta' Mokra Gora fis-Serbja. Huwa kellu partijiet mill-villaġġ storiku rikostruwiti għall-film. Kusturica ilu membru tal-Akkademja tax-Xjenzi u l-Arti tar-Repubblika Srpska mid-9 ta' Novembru 2011.
Ħajja bikrija
Kusturica twieled f'Sarajevo, iben Murat Kusturica, ġurnalist impjegat fis-Segretarjat tal-Informazzjoni ta' Sarajevo, u Senka (née Numankadić), segretarju tal-qorti. Emir kiber bħala l-uniku tifel ta' familja sekulari Musulmana f'Sarajevo, il-belt kapitali tal-Bożnja-Ħerzegovina, dak iż-żmien repubblika kostitwenti fi ħdan l-FPR Jugoslavja. Kif kiteb fl-1993, omm missieru kienet "marbuta ħafna mar-riti Musulmani" filwaqt li missieru "ma kien jappartjeni għal ebda kult, ma kien reliġjuż xejn". Kusturica primarjament iddefinixxa lilu nnifsu bħala Jugoslav mill-inqas sas-snin 2000.
Kusturica jiddeskrivi lilu nnifsu bħala żagħżugħ vivaċi, jekk mhux kważi delinkwenti, meta kien qed jikber fil-viċinat ta' Sarajevo f'Gorica. Permezz tal-ħbiberija ta' missieru mad-direttur magħruf Hajrudin "Šiba" Krvavac, Kusturica, ta’ sbatax-il sena, kiseb parti żgħira fil-film Walter Defends Sarajevo ta' Krvavac, film partiġjan iffinanzjat mill-Istat Jugoslav fl-1972.
Karriera
Fl-1978, Kusturica ggradwa mill-iskola tal-films (FAMU) fl-Akkademja tal-Arti tal-Ispettaklu fi Praga, u huwa għalhekk li xi drabi huwa meqjus bħala parti mill-iskola tal-films ta’ Praga, grupp informali ta’ diretturi tal-films Jugoslavi li studjaw fil-FAMU u żviluppaw influwenzi u estetika simili. Wara li ggradwa mill-FAMU, Kusturica beda jidderieġi films qosra magħmula għat-televiżjoni fil-Jugoslavja.
It-tieni film ta' Kusturica, When Father Was Away on Business (1985), rebaħ il-Palme d'Or fil-Festival tal-Films ta’ Cannes, ħames premjijiet tal-films Jugoslavi, kif ukoll nominazzjoni għall-Academy Award għall-Aħjar Film Barrani. Fl-1989 kien membru tal-ġurija fis-16-il Festival Internazzjonali tal-Films ta' Moska.
1990
Fl-1993 Kusturica għamel id-debutt Amerikan tiegħu, bil-kummiedja assurdista Arizona Dream (1993). Huwa rebaħ il-Palme d'Or għall-epika kummiedja sewda tiegħu Underground (1995), ibbażata fuq xenarju ta' Dušan Kovačević, drammaturgu Serb.
Fl-1998, rebaħ il-premju tal-Iljun tal-Fidda fil-Festival tal-Films ta’ Venezja għall-Aħjar DIrezzjoni għall-film Black Cat, White Cat. Il-mużika għall-film kienet komposta mill-grupp No Smoking Orchestra bbażat f'Belgrad.
2000
Fl-2001, Kusturica dderieġa Super 8 Stories, film dokumentarju dwar il-grupp mużikali No Smoking Orchestra, li kien ukoll membru tiegħu. Huwa nħatar President tal-Ġurija tal-Festival tal-Films ta’ Cannes fl-2005. Fl-2007 ħareġ il-film Maradona by Kusturica, dokumentarju dwar l-istilla tal-futbol Arġentin Diego Maradona. Fl-istess sena, Kusturica dderieġa l-vidjo mużikali għas-single "Rainin in Paradize" ta' Manu Chao.
Fl-2002 Kusturica sar Ambaxxatur Nazzjonali tal-UNICEF għas-Serbja.
2010
Fl-14 ta' Mejju tal-2011, Kusturica ngħata l-insinja ta' Chevalier (Kavallier) tal-Leġjun tal-Unur, l-ogħla unur ta' Franza.
Matul l-aħħar xhur tal-2013, Kusturica beda jiġbed dokumentarju dwar il-ħajja tal-President Urugwajan José Mujica, li huwa jqis bħala "l-aħħar eroj tal-politika". El Pepe: A Supreme Life ħareġ fl-2018.
Familja
Kusturica huwa miżżewweġ lil Maja Mandić; il-koppja għandha żewġt itfal. Huma jgħixu f'Drvengrad.
Borg (kunjom)
Borg jista' jirreferi għal:
Galea
Galea:
Ġebla ta' Majmuna
thumb|right|250px| Il-Ġebla ta' Majmuna Il-Ġebla ta' Majmuna, magħrufa wkoll bħala il-Ħaġra ta' Majmuna, hija waħda mill-iktar sejbiet arkeoloġiċi mportanti f'Malta assoċjati ma' żmien il-Ħakma ta' l-Għarab. Dan il-kapulavur fil-Kalligrafija kufija ġie magħmul bħala tifkira ta' tifla Għarbija li mietet nhar il-Ħamis, 21 ta' Marzu, 1174 u fuqu hemm talba ta' missier biex jingħata s-saħħa spiritwali sabiex jaffronta t-telfa ta' bintu.
Għal ħafna snin ingħad li l-Ġebla ta' Majmuna nstabet Għawdex viċin ix-Xewkija jew is-Sannat. Tant hu hekk li f'Għawdex stess hemm post li għadu jġib l-isem ta' Majmuna. Madanakollu, m'hemm l-ebda evidenza bil-miktub li ssaħħah din l-ipoteżi. Fil-fatt, l-oriġini tal-ġebla m'humiex ċari.
L-iskrizzjoni hija mnaqqxa fuq biċċa rħam minn fdalijiet Rumani. Din kienet prattika komuni ħafna fl-Afrika ta' Fuq, fejn fdalijiet Rumani kienu jiġu misruqa għall-ġebel u l-irħam tagħhom. B'hekk huwa wkoll possibbli li dil-ġebla oriġinat minn xi pajjiż fl-Afrika ta' Fuq. Għal ħafna żmien il-ġebla kienet ikkunsidrata bħala evidenza li Malta, minkejja t-tmiem tal-ħakma Għarbija mal-wasla tal-Konti Ruġġieru fl-1090, xorta waħda baqgħet influwenzata b'mod konsiderevoli mill-kultura Għarbija. Dan l-argument, però, ma jidhirx li għandu bażi soda f'din is-sejba.
Fl-1839 din il-lapida ġiet f'idejn il-familja Xara, u mingħandhom għaddiet f'idejn il-Baruni Giuseppe Maria de Piro li fl-1845 taha lil-librerija pubblika.
Illum il-ġurnata, il-Ġebla ta' Majmuna hi mħarsa fil-Mużew ta' l-Arkeoloġija fiċ-Ċittadella, ir-Rabat (Għawdex).
Traduzzjoni bil-Malti
Din il-kitba tal-ħaġra ġiet maqluba għall-Malti minn Temi Zammit fuq bażi ta' traskrizzjoni b'ittri latini li kien fisser Grabjiel d'Aleppo, patri Kapuċċin.
Pullicino (kunjom)
Pullicino jista' jirreferi għal:
Forza tar-Rokits tal-Armata tal-Liberazzjoni tal-Poplu
Il -Forza tar-Rokits tal-Armata tal-Liberazzjoni tal-Poplu ( PLARF ; Ċiniż :中国人民解放军火箭军; pinyin : Zhōngguó Rénmín Jiěfàngjūn Huǒjiàn Jūn ), qabel it- Tieni Korp tal-Artillerija ( Ċiniż :笮嬮Korp tal - missili ) taċ-Ċina. Il-PLARF hija r-4 fergħa tal- Armata tal-Ħelsien tal-Poplu(PLA) u tikkontrolla l-armament taċ-Ċina ta 'missili ballistiċi bbażati fuq l-art—kemm nukleari kif ukoll konvenzjonali. Il-fergħa tas-servizz armat ġiet stabbilita fl-1 ta' Lulju 1966 u għamlet l-ewwel dehra pubblika tagħha fl-1 ta' Ottubru 1984. Il-kwartieri ġenerali għall-operazzjonijiet jinsab f'Qinghe, Beijing. Il-PLARF huwa taħt il-kmand dirett tal- Kummissjoni Militari Ċentrali (CMC) tal- Partit Komunista Ċiniż. [2]
Serbja u Montenegro fil-Festival tal-Eurovision
Is-Serbja u Montenegro pparteċipa fil-Festival tal-Eurovision darbtejn biss, fejn iddebutta fl-2004, fejn kien debutt b'suċċess meta Željko Joksimović spiċċa fit-tieni post. Fl-2005, No Name, grupp minn Podgorica, Montenegro kiseb is-seba' post.
No Name kienu qrib li jipparteċipaw għat-tieni darba konsekuttiva, fil-Festival tal-Eurovision 2006 li kien se jiġi ospitat f'Ateni, fil-Greċja, però minħabba li r-rebħa fl-2005 kienet diskussa mill-ġurija ta' RTCG, u li fl-2006 ġara l-istess ħaġa, il-UJRT, l-unjin nazzjonali tax-xandara, ma laħqitx ftehim biex tibathom fil-festival għal darb'oħra. Fl-20 ta' Marzu, 2006, is-Serbja u Montenegro rtiraw uffiċjalment mill-Eurovision. Il-pajjiż xorta pparteċipa fil-votazzjoni tal-finali. Fl-2006, is-semifinali ma kinitx imxandra ġewwa l-Montenegro, u għalhekk il-voti tas-Serbja u Montenegro, kienu prattikament mis-Serbja biss.
Mill-2007 'il quddiem iż-żewġ pajjiżi bagħtu kanzunetti separati wara li spiċċat l-unjoni bejn is-Serbja u l-Montenegro permezz ta' referendum f'Ġunju tal-2006.
Votazzjoni
Is-Serbja u Montenegro tat l-aktar punti lil (finali biss):
Is-Serbja u Montenegro irċiviet l-aktar minn minn (finali biss):
Sors: eurovisioncovers.co.uk
Forzi Armati Russi
Il-Forzi Armati tal-Federazzjoni Russa (Russu: Вооружённые Си́лы Росси́йской Федера́ции, Vooruzhonnije Síly Rossíyskoj Federátsii), komunement imsejħa l-Forzi Armati Russi, huma l-forzi armati tar-Russja. F'termini ta' persunal attiv, din hija l-ħames l-akbar forza militari fid-dinja, b'mill-inqas żewġ miljun persunal ta' riżerva. Il-fergħat tagħhom jikkonsistu mill-Forzi tal-Art, in-Navy, u l-Forzi Aerospazjali, kif ukoll tliet fergħat ta' servizz indipendenti: il-Forzi tar-Rokits Strateġiċi, il-Forzi tal-Ajru, u l -Forzi tal-Operazzjonijiet Speċjali.
Tekniku
daqsminuri|Tekniku tal-inġenji tal-ajru jaħdem fuq ġewnaħ ta’ ajruplan Tekniku jew teknixin huwa ħaddiem professjonali fil-qasam tat-teknoloġija li jispeċjalizza f’ħila u/jew f’teknika partikolari, u li jkollu fehim relattivament prattiku tal-prinċipji teoriċi.
Speċjalizzazzjoni
daqsminuri|Tekniku tal-elettronika It-terminu “tekniku” jkopri bosta speċjalizzazzjonijiet differenti. Dawn jinkludu:
Kileb
Fl-arkitettura, kileb hija ġebla li ssorġi minn ħajt biex terfa' piż jew struttura fuqha. It-teknika tal-bini, fejn filati ta' kileb jerfgħu ħajt jew parapett li jsorġi 'l barra, ġiet użata miż-żminijiet Neolitiċi. Hija teknika komuni fl-arkitettura Ewropeja medjevali kif wkoll fl-arkitettura antika Ċiniża.
Użu tal-kileb fil-bini
It-teknika fejn kileb, filata fuq filata jaqleb 'il barra fuq ħajt jew kileb ieħor, ġiet użata għal żmien twil bħala teknika għat-tisqif sempliċi - pereżempju f'ħafna bini Neolitiku. Hawn, fl-aktar mod primittiv, kileb tal-ġebel joħroġ lejn in-nofs tal-kamra sakemm jiltaqa' ma kileb ieħor. F'mod aktar sofistikat il-kileb joħroġ sakemm il-wisa' li tibqa tkun tista' tiġi magħluqa b'xriek tal-qasba li jserrħu fuq iż-żewġ estremitajiet tal-kileb. Ħafna drabi, il-vojt wara il kileb jimtela bil-mazkan.
Alof de Wignacourt
Fra Alof de Wignacourt (1547 – 14 ta’ Settembru 1622) kien nobbli Franċiż li sar l-54 Gran Mastru tal-Ordni ta’ San Ġwann ta’ Ġerusalemm mill-10 ta’Frar 1601 sal-mewt tiegħu fl-1622. Hu ingħaqad mal-Ordni fl-10 ta’ Frar tal-1564, ta’ sbatax-il sena, sena qabel l-Assedju l-Kbir. Ġie elett Gran Mastru fl-1601.
Wignacourt jibqa’mfakkar l-aktar għall-kostruzzjoni tal-Akwadott msemmi għalih sal-lum, li kien tlesta fil-21 ta’ April, fl-1615. Ħafna mill-fondi biex inbena dan l-akkwadott li mir-Rabat jasal sal-Belt ħariġhom minn butu. Wignacourt jibqa’ wkoll magħruf għal bini ta’ torrijiet kostali. Dawn kienu, it-torri ta’San Tumas f'Wied il-Għajn, it-Torri ta’ San Luċjan, Marsaxlokk, It-Torri ta’Santa Marija, fuq Kemmuna, u t-Torri ta’ San Pawl il-Baħar, li baqa’ msemmi għal ismu.
Matul ir-renju tiegħu, fl-1614 qawwa Ottomana għamlet tentattiv biex tiżbarka f’Malta u tattakka l-niesha. Sitt elef raġel niżlu l-art fil-Bajja ta’ Marsascala, u wettqu attakk fuq ir-raħal taż-Żejtun. Il-kavallerija tal-Ordni u l-Maltin mmexxija mill-Kmandant de Verdelin,  irnexxielhom jegħlbu lit-Torok li rtiraw, mingħajr ma nqatel l-ebda suldat Malti.
L-armatura uffiċjali kollha mnaqqxa u ndurata bid-deheb li kien jilbes f'okkażjonijiet speċjali tiegħu għadha teżisti u hija waħda mit-teżori tal-armerija tal- Palazz tal-Granmastru fil-Belt Valletta.
Alof de Wignacourt miet b’puplessija waqt li kien jikkaċċja, fl-14 ta’Settembru 1622 fl-età ta’ 75 sena.